open-index/open-wikipedia-markdown huggingface dataset:
ตงปีน

**ตงปีน** (ค.ศ. 235 - 294) มีชื่อในภาษาจีนกลางว่า **ถาง ปิน** () ชื่อรอง **หรูจง** () เป็นขุนพลและขุนนางชาวจีนของรัฐวุยก๊กในยุคสามก๊ก และของราชวงศ์จิ้นตะวันตก มีชื่อเสียงจากบทบาทในการพิชิตง่อก๊กระหว่าง ค.ศ. 279 และ ค.ศ. 280

## ประวัติ
ตงปีนเป็นชาวอำเภอโจว (鄒縣 *โจวเซี่ยน*) ราชรัฐโลก๊ก (魯國 *หลู่กั๋ว*) ซึ่งปัจจุบันคือนครโจวเฉิง (邹城市 *โจวเฉิงชื่อ*) มณฑลชานตง บิดาของตงปีนคือถาง ไถ (唐台) รับราชการกับรัฐวุยก๊กในยุคสามก๊กในตำแหน่งเจ้าเมือง (太守 *ไท่โฉ่ว*) ของเมืองไทสัน (泰山郡 *ไท่ชานจฺวิ้น*)

ตงปีนในวัยเยาว์มีความสามารถในการขี่ม้าและยิงเกาทัณฑ์ ภายหลังเริ่มศึกษาคัมภีร์โบราณและตำราประวัติศาสตร์ ตงปีนเริ่มรับราชการเป็นเจ้าหน้าที่ใต้ประตูเมือง (郡門下掾 *จฺวิ้นเหมิงเซี่ยเยฺวี่ยน*) ต่อมาได้เป็นนายทะเบียน (主簿 *จู่ปู้*) และเจ้าหน้าที่ปกครอง (功曹 *กงเฉา*) แล้วได้รับการเรียกตัวจากที่ว่าการมณฑลให้มาเป็นนายทะเบียนประจำมณฑล แล้วได้เลื่อนขึ้นเป็นผู้ช่วยข้าหลวงมณฑล (別駕 *เปี๋ยเจี้ย*) ต่อมาได้รับการเรียกตัวจากสุมาเจียวผู้สำเร็จราชการแทนพระองค์ของรัฐวุยก๊กให้มาเป็นข้าราชการในสังกัด และได้เลื่อนตำแหน่งเป็นเจ้าพนักงานกรมชลประทานและสำนักราชเลขาธิการ (尚書水部郎 *ช่างชูฉุ่ยปู้หลาง*)

หลังราชวงศ์จิ้นตะวันตกก่อตั้งขึ้นเมื่อ ค.ศ. 266 ตงปีนได้รับการแต่งตั้งให้มีบรรดาศักดิ์ระดับกวนไล่เหา (關內侯 *กวานเน่ย์โหว*) แล้วได้ดำรงตำแหน่งเป็นนายอำเภอ (令 *ลิ่ง*) ของอำเภอเงียบกุ๋น (鄴縣 *เย่เซี่ยน*), เจ้าเมือง (太守 *ไท่โฉ่ว*) ของเมืองอี้หยาง (弋陽郡 *อี้หยางจฺวิ้น*), ผู้ควบคุมทัพ (監軍 เจียนจวิน) ของเมืองปาตง (巴東郡 *ปาตงจฺวิ้น*) และได้ยศเป็นขุนพลแผ่ยุทธ์ (廣武將軍 *กว๋างอู่เจียงจฺวิน*)

เมื่อ ค.ศ. 279 ตงปีนติดตามขุนพลองโยย (王濬 *หวาง จฺวิ้น*) เข้าร่วมในการศีกพิชิตรัฐง่อก๊กที่เป็นรัฐอริของราชวงศ์จิ้น ตงปีนมีผลงานโดดเด่นในการศึก หลังเสร็จศึก ตงปีนได้รับการตั้งแต่เป็นขุนพลขวา (右將軍 *โย่วเจียงจฺวิน*) รับผิดชอบกำกับดูแลราชการทหารทั้งหมดของเมืองปาตง ภายหลังตงปีนถูกเรียกตัวมารับตำแหน่งเป็นนายกองพันสนับสนุนทัพ (翊軍校尉 *อี้จฺวินเซี่ยวเว่ย์*) ได้รับการตั้งให้มีบรรดาศักดิ์เฮาแห่งอำเภอเซียงหยง (上庸縣侯 *ช่างยงเซี่ยนโหว*) และได้รับศักดินา 6,000 ครัวเรือน

ต่อมาตงปีนได้รับพระราชทานอาญาสิทธิ์ รับผิดชอบดูแลราชการทหารในมณฑลอิวจิ๋ว (幽州 *โยวโจว*) ได้รับตำแหน่งเป็นนายกองพันพิทักษ์ชนเผ่าออหวน (護烏丸校尉 *ฮู่อูหฺวานเซี่ยวเว่ย์ฺ*)  และขุนพลขวา (右將軍 *โย่วเจียงจฺวิน*) ระหว่างดำรงตำแหน่งได้ทำศึกต้านการรุกรานของชนเผ่าทางเหนือ

ตงปีนถูกปลดออกจากตำแหน่งและถูกดำเนินคดีด้วยสาเหตุบางประการ  ภายหลังได้รับการปล่อยตัวกลับมารับราชการ ตงปีนได้รับอาญาสิทธิ์อีกครั้ง ได้รับตำรงตำแหน่งเป็นขุนพลหน้า (前將軍 *เฉียนเจียงจฺวิน*), นายกองพันชนเผ่าหรงตะวันตก (西戎校尉 *ซีหรงเซี่ยวเว่ย์*) และข้าหลวงมณฑล (刺史 *ชื่อฉื่อ*) ของมณฑลยงจิ๋ว (雍州 *ยงโจว*)

เมื่อ ค.ศ. 294 ตงปีนเสียชีวิตขณะดำรงตำแหน่ง เวลานั้นตงปีนมีอายุ 60 ปี (ตามการนับอายุแบบเอเชียตะวันออก) ได้รับสมัญญานามว่า "เซียง" (襄)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ฝาง เสฺวียนหลิง (บก.) (648). *[[จิ้นชู]]*.

หมวดหมู่:ขุนพลของวุยก๊ก
หมวดหมู่:ขุนนางของวุยก๊ก
หมวดหมู่:ขุนพลในยุคราชวงศ์จิ้น
หมวดหมู่:ข้าราชการในยุคราชวงศ์จิ้น
โคลสเทอร์น็อยบวร์ค

**โคลสเทอร์น็อยบวร์ค** (;  ) เป็นเมือง ในรัฐนีเดอร์เอิสเตอร์ไรช์ของประเทศออสเตรีย คนในท้องถิ่นมักเรียกเมืองนี้โดยย่อว่า โคลบวร์ค (Kloburg) โดยมีประชากรประมาณ 27,500 คน เมืองมีอารามโคลสเทอร์น็อยบวร์คซึ่งก่อตั้งขึ้นใน ค.ศ. 1114 และมอบให้กับคณะออกัสติเนียนหลังจากนั้นไม่นาน ซึ่งมีความสำคัญทางประวัติศาสตร์เป็นอย่างยิ่ง

โคลสเทอร์น็อยบวร์คตั้งอยู่ริมแม่น้ำดานูบ ทางเหนือของกรุงเวียนนา เมืองหลวงของออสเตรีย 

ฝั่งตรงข้ามแม่น้ำดานูบคือเมืองคู่แฝดที่ชื่อ ค็อร์น็อยบวร์ค นับตั้งแต่แม่น้ำเปลี่ยนเส้นทางในช่วงปลายยุคกลาง เมืองต่าง ๆ สัญจรไปมาด้วยเรือข้ามฟาก ซึ่งวิ่งระหว่างเวลากลางวันตั้งแต่ฤดูใบไม้ผลิถึงปลายฤดูใบไม้ร่วง

## อ้างอิง

หมวดหมู่:เมืองในประเทศออสเตรีย
มัสยิดเยนี (เอเดสซา)

**มัสยิดเยนี** (,จาก) เป็นอดีตมัสยิดสมัยออตโตมันในเมืองเอเดสซา มาซิโดเนีย ประเทศกรีซ และเป็นมัสยิดเดียวที่เหลือรอดในเมืองนี้ ปัจจุบันทำหน้าที่เป็นพิพิธภัณฑ์

## ประวัติ
อ้างอิงจากสัณฐานวิทยาของอนุสรณ์และการกล่าวถึงโดยนักสำรวจและนักเดินทางชาวออตโตมัน เอฟลียา เชเลบี ใน ค.ศ. 1668 การก่อสร้างมัสยิดสามารถสืบได้ถึงกลางคริสต์ศตวรรษ 1600 มัสยิดนี้ถูกแปลงเป็นพิพิธภัณฑ์ใน ค.ศ. 1942 แล้วเปิดให้ผู้เข้าชมจนถึงทุกวันนี้

## อ้างอิง

## อ่านเพิ่ม
* *Edessa, City of Waters* by Roula Palanta, published in 1992.
วัดในประเทศญี่ปุ่น

พุทธศาสนสถานถือเป็นศาสนสถานที่มีจำนวนมากที่สุดและสำคัญที่สุดของประเทศญี่ปุ่น ควบคู่ไปกับศาลเจ้าชินโต โชกุนหรือผู้นำในอดีตให้ความสำคัญกับการบูรณะหรือสร้างวัดพุทธใหม่กันมาตั้งแต่สมัยโมโมยามะ (ปลายศตวรรษที่ 16) ภาษาญี่ปุ่นเรียกพุทธารามว่า เทระ (, (อ่าน: ''คุง''; kun) โดยคันจิเดียวกันนี้ยังออกเสียงได้ว่า  *จิ* (ji; อ่าน: *อง*, on) วัดหลายแห่งจึงมีชื่อลงท้ายด้วยคำว่า เดระ หรือ จิ ส่วนคำลงท้ายอีกคำว่า *อิง* () ใช้โดยทั่วไปหมายถึงวัดขนาดเล็ก

## ศัพทมูล
เทระ () เป็นคำภาษาญี่ปุ่นที่หมายถึงวัด ในสมัยโบราณยังเขียนในรูปสัทอักษรว่า 天良 เป็นคำเทียบเท่ากับภาษาเกาหลี *Chǒl* จากภาษาเกาหลียุคกลาง *Tiel* และยูรเช *Taira* และจากจีนเก่า **dɘiaʁ* ทั้งหมดหมายถึงพุทธาราม คำทั้งหมดนี้มีที่มาจากคำภาษาอาราเมกที่แปลว่า "อาราม" *dērā/ dairā/ dēr* (จากราก *dwr* "อาศัยร่วมกัน / สังฆะ") มากกว่าที่จะมาจากคำภาษาของอินเดีย *[[วิหาร]]* ที่เกิดขึ้นภายหลัง และอาจมาถึงญี่ปุ่นผ่านผู้แปลพระสูตรพุทธจากเอเชียกลาง เช่น อังชิเกา หรือ โลกเสมา

## อ้างอิง


หมวดหมู่:ศาสนาพุทธในประเทศญี่ปุ่น
อันเติน ชีเกอร์

**อันเติน ชีเกอร์** (; ) เป็นตัวละครสมมติและตัวร้ายหลักในนวนิยายปี 2005 โดยคอร์แม็ก แม็กคาร์ที เรื่อง *[[No Country for Old Men (novel)|โนคันทรีฟอร์โอลด์แมน]]* ที่ในปี 2007 ถูกนำมาดัดแปลงเป็นภาพยนตร์เรื่อง*[[ล่าคนดุในเมืองเดือด]]* และรับบทแสดงโดยฆาบิเอร์ บาร์เดม

ผลงานการแสดงของบาร์เดมเป็นชีเกอร์ได้รับการเชิดชูอย่างมากจากนักวิจารณ์ภาพยนตร์ เขาชนะรางวัลออสกอร์, ลูกโลกทองคำ และบัฟตา จากบทบาทนี้ นอกจากนี้ยังทำให้ชีเกอร์ปรากฏบนรายชื่อ *ตัวร้ายที่ยอดเยี่ยมที่สุด* หลายครั้ง เช่นบนรายชื่อ 100 ตัวละครภาพยนตร์ที่ดีที่สุดตลอดกาลของ *[[Empire (magazine)|เอมไพร์]]* ซึ่งเขาได้อันดับ 44 และได้รับชื่อว่าเป็นการแสดงในภาพยนตร์ที่สวมบทบาทของไซโคพาทที่สมจริงที่สุดโดยคณะนักจิตวิทยาบนบทความวิชาการที่ตีพิมพ์บน *วารสารนิติเวชวิทยา* (Journal of Forensic Sciences)

## ภาพรวมของตัวละคร
ชีเกอร์เป็นนักฆ่าที่ไม่มีความรู้ผิดชอบชั่วดี ความสำนึกผิด หรือความเมตตา เมื่อเขาได้รับมอบหมายให้ทำอะไร เขาจะไม่หยุดที่จะทํามันให้เสร็จ และอาจทำถึงขั้นฆ่าใครก็ตามที่ขวางทางของเขา คาร์สัน เวลส์ (Carson Wells) ซึ่งเป็นตัวละครหลักคนหนึ่งในเรื่อง เรียกชีเกอร์ว่าเป็น "นักฆ่าไซโคพาธ" อายุราว ๆ สามสิบปี สีผิวเข้ม ตัวละครอื่นในเรื่องบรรยายลักษณะของเขาว่าดู "เป็นคนต่างชาติ" (exotic looking) อาวุธประจำตัวคือปืนสั้นแคปทีฟโบลต์ที่เขาใช้ฆ่าเหยื่อและใช้ยิงปลดล็อกประตู นอกจากนี้เขายังพกปืนลูกซองกึ่งอัตโนมัติเรมิงตัน 1100 ติดอุปกรณ์เก็บเสียง และปืนพก ส่วนในภาพยนตร์เขาพกปืน เทค-9 ด้วย ทั้งในเนื้อเรื่องบนหนังสือและภาพยนตร์ เขาจะให้เหยื่อบางรายทอยเหรียญเพื่อตัดสินชะตากรรมของตน

## การสร้าง
ตัวละครนี้ถือเป็นอีกหนึ่งตัวละครแบบ (archetype) "ความชั่วร้ายที่หยุดยั้งไม่ได้" ที่พบได้บ่อยในผลงานของคอร์แม็ก แม็กคาร์ที อย่างไรก็ตาม พี่น้องโคเอนไม่อยากให้ตัวละครมีมิติเดียว โดยเฉพาะเมื่อเทียบกับเดอะเทอร์มิเนเตอร์ เพื่อไม่ให้เกิดการระบุตัว (identification) กันได้ พี่น้องโคเอนเลือกนักแสดงที่เป็นใครสักคนที่ "จะว่าว่ามาจากดาวอังคารก็เชื่อ" (who could have come from Mars) ในภาพยนตร์ ตัวละครของชีเกอร์นำเสนอเข้ามาในลักษณะคล้ายกันกับฉากเปิดภาพยนตร์ปี 1976 เรื่อง *[[บุรุษผู้มาจากต่างดาว]]* นักวิจารณ์ภาพยนตร์ เดวิด ดูโบส (David DuBos) บรรยายชีเกอร์ว่า "เป็นรุ่นเทียบเท่าสมัยใหม่ของเดธ (Death) จากภาพยนตร์ปี 1957 โดยอิงมาร์ แบร์กแมน เรื่อง *[[The Seventh Seal|เดอะเซเวนท์ซีล]]*"

## เสียงตอบรับ
เว็บไซต์ยูโกเน็ตเวิร์ก จัดอันดับให้ชีเกอร์เป็นหนึ่งใน 11 "ไซโคพาธจอเงิน" โดยระบุว่า "ชีเกอร์เป็นนักฆ่าที่ไม่พูดเยอะและมีตัวเลือกอาวุธที่น่าสนใจ เขาเป็นคนไร้อารมณ์ขัน บางคนอาจบอกว่าเขาถูกห้อมล้อมไปด้วยหลักการ แต่หนึ่งสิ่งที่หลายคนเห็นพ้องต้องกันคือ ชีเกอร์เป็นคนบ้าสัส ๆ [crazy S.O.B.] ที่ฆ่าแม่งเกือบทุกคน [damn near anyone] ที่มองเขา และดูเหมือนวิธีเดียวที่จะรอดได้คือการเอาชนะโอกาส 50–50 จากการทอยเหรียญ แต่ขอร้องเลยนะ อย่าถามถึงเหตุจูงใจของเขาเลย ถ้าถามไปแล้วดูจะยิ่งทำให้เขาระคาบเคืองยิ่งขึ้นไปอีก"

นิตยสาร*[[Empire (magazine)|เอมไพร์]]* จัดอันดับเขาอยู่ที่ #46 ในรายชื่อ 100 ตัวละครภาพยนตร์ที่ดีที่สุดตลอดกาล โดยชื่นชมใบหน้าของเขาขณะรัดคอตำรวจโดยใช้กุญแจมือของตำรวจเอง

## อ้างอิง

หมวดหมู่:ตัวละคร
หมวดหมู่:ตัวร้าย
หมวดหมู่:ตัวละครที่เป็นอาชญากรชาวอเมริกัน
ยังไค

**แมกซ์ แจง** (; เกิด 5 กรกฎาคม ค.ศ. 2002) รู้จักกันในชื่อ **ยังไค** (, , ) เป็นนักร้อง นักแต่งเพลง และนักดนตรีเชื้อสายจีน-แคนาดา เขาเป็นที่รู้จักจากซิงเกิล "บลู" ในปี 2024 ซึ่งเป็นกระแสไวรัลบนติ๊กต็อกและอินสตาแกรม และขึ้นถึงอันดับ 39 ในบิลบอร์ดโกลบัล 200 นอกจากนี้ยังขึ้นถึงอันดับ 10 ในชาร์ตฟิลิปปินส์ฮอต 100 และ อินโดนีเซียซองส์ โดยขึ้นถึงอันดับ 1 ในชาร์ตหลังอีกด้วย

## ปฐมวัย
ยังไคเกิดเมื่อวันที่ 5 กรกฎาคม ค.ศ. 2002 ที่ประเทศแคนาดา เขาเติบโตในเซี่ยงไฮ้ ประเทศจีน และต่อมาย้ายกลับมาที่แวนคูเวอร์ เขาเรียนการเล่นกลอง เปียโน และกีตาร์ตั้งแต่ยังเด็ก เขายังรับหน้าที่ผลิตดนตรีประกอบ และบีตจังหวะเป็นงานอดิเรกตั้งแต่ปี 2018 เป็นต้นมา

## อาชีพ
ยังไคซึ่งอาศัยอยู่ในแวนคูเวอร์ เริ่มอัปโหลดโคฟเวอร์ด้วยตัวเองลงในติ๊กต็อก และมีส่วนร่วมกับศิลปินอื่น เช่น เบบีโนมันนี (Bbno$) เขาประสบความสำเร็จอย่างล้นหลามในปี 2024 เมื่อซิงเกิล "บลู" ของเขาเป็นไวรัลทางติ๊กต็อก และแพลตฟอร์มสื่อสังคมออนไลน์อื่น ๆ มากมาย รวมถึงเฟซบุ๊ก และอินสตาแกรม ต่อมาเขาอยู่ภายใต้จัดการโดยบริษัทจัดหานักแสดง *วัสเซอร์แมน*

ในปี 2025 ยังไคได้แสดงในเทศกาลดนตรีครบรอบ 10 ปีของวัสเซอร์แมน

## อิทธิพลและศิลปิน
ยังไคได้รับอิทธิพลจากนักดนตรีอย่าง เลเวย์, เคชิ, ไฮเฮอส์บราเดอร์ และ เวฟทูเอิร์ท ซึ่งเขามองว่าเป็นแรงบันดาลใจที่ยิ่งใหญ่ที่สุดของเขา เขาได้รับแรงบันดาลใจจากแร็ปเปอร์อย่าง จูซเวิล์ด, เอกซ์เอกซ์เอกซ์เทนเทสซิยอน และ ยังทัก แม้ว่าเพลงของเขาจะมีแนวที่แตกต่างอย่างสิ้นเชิงก็ตาม ดนตรีของยังไคถูกสร้างขึ้นในสตูดิโอห้องนอนของเขา

## ผลงานเพลง

### ซิงเกิล

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2545
หมวดหมู่:Articles with hCards
มัสยิดเยนี (ลาริสซา)

**มัสยิดเยนี** (, จาก, "มัสยิดใหม่") เป็นมัสยิดในประวัติศาสตร์ที่ลาริสซา ประเทศกรีซ

## ประวัติ
มัสยิดนี้สร้างขึ้นประมาณช่วงขึ้นสู่คริสต์ศตวรรษที่ 20 ในใจกลางเมืองที่ถนน Avgoustou ที่ 31 โดยไม่ทราบวันที่สร้างรวมถึงผู้ก่อตั้งที่แน่ชัด แต่ลวดลายแบบฟื้นฟูคลาสสิกทั้งด้านนอกและด้านในชี้ให้เห็นถึงช่วงคริสต์ศตวรรษที่ 19 ถือเป็นหนึ่งในมัสยิดสุดท้ายที่สร้างขึ้นในนครสมัยออตโตมัน ซึ่งเป็นที่มาของชื่อ

มุสลิมท้องถิ่นยังคงใช้มัสยิดนี้จนกระทั่งใน ค.ศ. 1924 ที่พวกเขาต้องออกไปตามการแลกเปลี่ยนประชากรกรีก-เติร์ก ใน ค.ศ. 1939 ถึง 1941 อาคารหลังนี้ใช้เป็นที่เก็บหนังสือห้องสมุดเทศบาลและแหล่งสะสมโบราณคดีขนาดเล็ก ซึ่งถูกกองกำลังยึดครองปล้นไปบางส่วนในช่วงการยึดครองกรีซของฝ่ายอักษะ แผ่นดินไหวใน ค.ศ. 1941, 1955, 1957 และ 1980 สร้างความเสียหายให้กับอาคาร ในช่วงปลายคริสต์ทศวรรษ 1950 ถึง 2011 อาคารนี้ใช้จัดแสดงเป็นพิพิธภัณฑ์โบราณคดีลาริสซา

## อ้างอิง
มัสยิดเยนี

**มัสยิดเยนี** (จาก) หรือ **มัสยิดใหม่** อาจหมายถึง:

* มัสยิดใหม่ (อิสตันบูล) ประเทศตุรกี
* มัสยิดใหม่ (บีตอลา) ประเทศมาซิโดเนียเหนือ
* มัสยิดใหม่ (มาลัทยา) ประเทศตุรกี
* ญามิอุลญะดีด ('มัสยิดใหม่') ในแอลเจียร์ ประเทศแอลจีเรีย
* มัสยิดเยนี (โคโมตีนี) ประเทศกรีซ
* มัสยิดเยนี (ลาริสซา) ประเทศกรีซ
* มัสยิดเยนี (มิติลินี) ประเทศกรีซ
* มัสยิดเยนี (เทสซาโลนีกี) ประเทศกรีซ
* เยนีจามี นิโคเซีย ประเทศไซปรัส
พระราชบัญญัติคุ้มครองชาติพันธุ์

**พระราชบัญญัติคุ้มครองชาติพันธุ์** หรือชื่อเต็มอย่างเป็นทางการคือ **พระราชบัญญัติคุ้มครองและส่งเสริมวิถีชีวิตกลุ่มชาติพันธุ์ พ.ศ. 2568** เป็นพระราชบัญญัติที่เสนอเพื่อรับรองและคุ้มครองสิทธิของชุมชนชาติพันธุ์ในประเทศไทย

## เบื้องหลัง

ณ เดือนพฤษภาคม พ.ศ. 2568 ประเทศไทยมีชนพื้นเมืองจำนวน 6 ล้านคน ซึ่งรวมถึงกลุ่มชาติพันธุ์มากกว่า 60 กลุ่ม เช่น มอแกน มลาบรี กะเหรี่ยง และมานิ ชนพื้นเมืองในประเทศไทยต้องเผชิญกับการเลือกปฏิบัติและการถูกขับไล่จากดินแดนของบรรพบุรุษอันเป็นผลมาจากกฎหมายสมัยใหม่

## การพิจารณา
สภาผู้แทนราษฎรมีมติเห็นชอบกับร่างที่คณะกรรมาธิการวิสามัญพิจารณาเสร็จแล้ว

ร่างพระราชบัญญัติดังกล่าวไม่มีบทบัญญัติคำว่า "ชนพื้นเมือง" ซึ่งเป็นประเด็นที่นักกฎหมายถกเถียงกัน

ต่อมาวุฒิสภาได้มีมติรับหลักการพร้อมกับตั้งคณะกรรมาธิการวิสามัญจำนวน 27 คน จากนั้นที่ประชุมมีมติเห็นชอบให้แก้ไขร่างก่อนส่งต่อให้สภาผู้แทนราษฎรพิจารณาอีกครั้งหนึ่ง ต่อมาในการประชุมสภาผู้แทนราษฎร ที่ประชุมมีมติเห็นชอบกับร่างที่วุฒิสภาแก้ไขเพิ่มเติม ก่อนนำขึ้นทูลเกล้าฯ เพื่อให้ลงทรงลงพระปรมาภิไธยประกาศใช้เป็นกฎหมายต่อไป

ในวันที่ 18 กันยายน พ.ศ. 2568 ราชกิจจานุเบกษาได้เผยแพร่ พระราชบัญญัติคุ้มครองและส่งเสริมวิถีชีวิตกลุ่มชาติพันธุ์ พ.ศ. 2568 ซึ่งมีผลใช้บังคับในวันถัดมาคือวันที่ 19 กันยายน พ.ศ. 2568

## อ้างอิง

คุ้มครองชาติพันธุ์
หมวดหมู่:ประเทศไทยในปี พ.ศ. 2568
หมวดหมู่:กฎหมายไทยรายฉบับ
สโมสรฟุตบอลกองเรือรบ ในฤดูกาล 2566–2567

**ฤดูกาล 2566–67** เป็นฤดูกาลที่สามของ กองเรือรบ ในการลงแข่งขันฟุตบอลรายการของสมาคมฟุตบอลแห่งประเทศไทย โดยสโมสรลงเข้าขันในไทยลีก 3 ฤดูกาล 2566–67 ซึ่งเป็นการแข่งขันในระดับลีกอาชีพเป็นฤดูกาลที่สอง

## ผู้เล่นฤดูกาล 2566–67
### รายละเอียดผู้เล่น ฤดูกาล 2566–67

:*ข้อมูล ณ วันที่​ 24 กุมภาพันธ์ 2567*
:*สถิติการลงสนามและการยิงประตูรวมการแข่งขันทุกรายการ*

## การเปลี่ยนแปลงผู้เล่น
### ก่อนเปิดฤดูกาล
#### ย้ายออก

### ครึ่งฤดูกาล
#### ย้ายออก

## การแข่งขันในฤดูกาล
### ไทยเอฟเอคัพ

#### ผลการแข่งขัน

### ไทยลีกคัพ

### ไทยลีก 3 คัพ

#### ผลการแข่งขัน

### ไทยลีก 3 โซนภาคตะวันออก

#### ตารางคะแนน

#### ผลการแข่งขัน

## สถิติการลงสนามและการทำประตูของผู้เล่น ในฤดูกาล 2566–2567
* สถิตินับถึงวันที่ 24 กุมภาพันธ์ 2567

|-
! colspan=14 style="background:#c0c0c0; color:#000000; text-align:center"| ผู้รักษาประตู
|-

|-

|-

|-
! colspan=14 style="background:#c0c0c0; color:#000000; text-align:center"| กองหลัง
|-

|-

|-

|-

|-

|-

|-

|-

|-
! colspan=14 style="background:#c0c0c0; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-

|-

|-

|-

|-

|-

|-

|-
! colspan=14 style="background:#c0c0c0; color:#000000; text-align:center"| กองหน้า
|-

|-

|-

|-

|-

|-
! colspan=14 style="background:#c0c0c0; color:#000000; text-align:center"| ผู้เล่นที่ย้ายออกระหว่างฤดูกาล
|-

|-

|-
|}

### อันดับการทำประตูของผู้เล่น

## อ้างอิง

หมวดหมู่:ฤดูกาลของสโมสรฟุตบอลกองเรือรบ
ก
พระมโนชญศุจิโพธิสัตว์

**พระมโนชญศุจิโพธิสัตว์** () เป็นการทำให้เป็นพระเจ้าของเติ้ง ลี่จวิน ประดิษฐานอยู่ในวัดกวางยี่ () เมืองเอ๋อหลิน เทศมณฑลจางฮว่า ไต้หวัน รูปเคารพที่เป็นนักร้องสวมกี่เพ้าลายมังกรและถือไมโครโฟน

## ประวัติ
ในพ.ศ. 2542 จาง ถิงเจิน () ได้ประกอบพิธีกรรมให้กับเติ้ง ลี่จวินที่เชียงใหม่ ประเทศไทย และได้สร้างสายสัมพันธ์กับเธอ พ.ศ. 2548 เธอได้รับพระราชทานบรรดาศักดิ์เป็น "พระมโนชญศุจิโพธิสัตว์" พ.ศ. 2556  ประติมากรชาวไต้หวันได้สร้างรูปเคารพของพระมโนชญศุจิโพธิสัตว์ 2 รูป โดยรูปหนึ่งประดิษฐานอยู่ในวัดกวางยี่ เมืองเอ๋อหลิน เทศมณฑลจางฮว่า ไต้หวัน และอีกรูปหนึ่งประดิษฐานอยู่ในวัดกวางไท่ จังหวัดบาหลี ประเทศอินโดนีเซีย

เมื่อวันที่ 22 สิงหาคม พ.ศ. 2558 วัดกวางยี่ ได้จัดพิธีวันสารทจีน โดยมีการถวายเครื่องบูชาจำนวน 5,000 โต๊ะ วัดยังได้เชิญรูปเคารพของพระมโนชญศุจิโพธิสัตว์ให้มีการถวาย เพื่อให้ผู้ศรัทธารวมทั้งแฟน&thinsp;ๆ ของเติ้ง ลี่จวิน

## อ้างอิง

## แหล่งข้อมูลอื่น
* 

หมวดหมู่:เติ้ง ลี่จวิน
หมวดหมู่:พระโพธิสัตว์
หมวดหมู่:วัฒนธรรมไต้หวัน
ยูฟ่าเนชันส์ลีก 2025 รอบสุดท้าย

การแข่งขัน **ยูฟ่าเนชันส์ลีก 2025 รอบสุดท้าย** เป็นทัวร์นาเมนต์รอบสุดท้ายของฤดูกาล 2024–25 ของยูฟ่าเนชันส์ลีก, ฤดูกาลที่สี่ของการแข่งขันฟุตบอลนานาชาติที่เกี่ยวข้องกับฟุตบอลชายทีมชาติของ 55 ชาติสมาชิกของ ยูฟ่า. ทัวร์นาเมนต์จะจัดขึ้นตั้งแต่วันที่ 4 ถึง 8 มิถุนายน ค.ศ. 2025, และจะแข่งขันกันโดยสี่ทีมชนะเลิศกลุ่มของ เนชันส์ลีก ลีก เอ. ทัวร์นาเมนต์จะประกอบไปด้วยรอบรองชนะเลิศสองนัด, เพลย์ออฟอันดับที่สาม และรอบชิงชนะเลิศที่จะตัดสินหาทีมชนะเลิศของ ยูฟ่าเนชันส์ลีก.

## รูปแบบการแข่งขัน
เนชันส์ลีก รอบสุดท้ายจะจัดขึ้นในเดือนมิถุนายน ค.ศ. 2025 และจะแข่งขันกันโดยสี่ทีมชนะเลิศกลุ่มของ ลีก เอ รอบก่อนรองชนะเลิศ, รอบใหม่ที่แนะนำสำหรับฤดูกาล 2024–25.

การแข่งขันรอบชิงชนะเลิศของ เนชันส์ลีก จะจัดขึ้นเป็นเวลา 5 วันและแข่งขันแบบนัดเดียวแพ้คัดออก, ประกอบด้วยรอบรองชนะเลิศ 2 นัดในวันที่ 4 และ 5 มิถุนายน (นัดแรกเป็นเจ้าภาพ), และรอบชิงอันดับที่ 3 และรอบชิงชนะเลิศ 3 วันหลังรอบรองชนะเลิศนัดที่ 2 ในวันที่ 8 มิถุนายน ค.ศ. 2025. การจับคู่รอบรองชนะเลิศจะตัดสินโดยใช้การจับสลากแบบเปิด. การแข่งขันทุกนัดจะใช้ระบบ เทคโนโลยีโกลไลน์ และ ผู้ช่วยผู้ตัดสินใช้วีดิทัศน์ (วีเออาร์).

ในเนชันส์ลีก รอบสุดท้าย, หากสกอร์เท่ากันเมื่อสิ้นสุดเวลาปกติ:
*ในรอบรองชนะเลิศและรอบชิงชนะเลิศ, 30 นาทีของ ต่อเวลาพิเศษ จะลงเล่น. หากสกอร์ยังเสมอกันหลังต่อเวลาพิเศษ, ผู้ชนะจะถูกกำหนดโดย การดวลลูกโทษ.
*ในเพลย์ออฟ อันดับที่ 3, การต่อเวลาพิเศษจะไม่ได้ลงเล่น, และผู้ชนะจะถูกตัดสินโดย การดวลลูกโทษ.

## ทีมที่เข้ารอบ
แชมป์กลุ่มจากสี่กลุ่มของ ลีก เอ รอบก่อนรองชนะเลิศ จะได้เข้ารอบสำหรับเนชันส์ลีก รอบสุดท้าย. แชมป์เก่าที่ผ่านมาทั้งสามทีมสามารถผ่านเข้ารอบการแข่งขันได้สำเร็จ. โดยพวกเขามีเจ้าภาพร่วมอย่าง เยอรมนี เข้าร่วมด้วย, ซึ่งพวกเขาจะเข้าร่วมการแข่งขันเป็นครั้งแรก. นับเป็นครั้งแรกที่แชมป์เก่าทีมใดทีมหนึ่งผ่านเข้ารอบสุดท้ายของ เนชันส์ลีก ได้อีกครั้ง.

## สนามแข่งขัน
แต่ละนัดจะลงเล่นที่ อัลลีอันทซ์อาเรนา ใน มิวนิก (รอบรองชนะเลิศของเยอรมนีและรอบชิงชนะเลิศ) และ เอ็มเอชพีอาเรนา ใน ชตุทการ์ท (รอบรองชนะเลิศ อื่นๆ และ เพลย์ออฟ อันดับที่ 3).

## ผู้เล่น

ทีมชาติแต่ละทีมจะได้ลงทะเบียนผู้เล่นในระหว่าง 23 และ 26 ผู้เล่น, โดย 3 คนในจำนวนนี้ต้องเป็นผู้รักษาประตู, อย่างน้อย 7 วันก่อนการแข่งขันนัดเปิดสนาม. หากผู้เล่นได้รับบาดเจ็บหรือป่วยหนักจนไม่สามารถลงเล่นในทัวร์นาเมนต์ได้ก่อนที่ทีมของเขาจะลงเล่นนัดแรก, เขาก็อาจจะถูกเปลี่ยนตัวออกด้วยผู้เล่นคนอื่น.

## สายการแข่งขัน

เวลาทั้งหมดคือ CEST (UTC+2).

## รอบรองชนะเลิศ

### เยอรมนี พบ โปรตุเกส


### สเปน พบ ฝรั่งเศส


## เพลย์ออฟ อันดับที่ 3


## รอบชิงชนะเลิศ

## สถิติ

### ผู้ทำประตู


## หมายเหตุ

## อ้างอิง

## แหล่งข้อมูลอื่น
*

รอบสุดท้าย
2025
สมเด็จพระสันตะปาปาเลโอที่ 5

**สมเด็จพระสันตะปาปาเลโอที่ 5** ทรงเป็นพระสังฆราชแห่งกรุงโรมและผู้ปกครองโดยนิตินัยของรัฐพระสันตะปาปาในปี ค.ศ. 903 ทรงดำรงตำแหน่งพระสันตะปาปาก่อนเข้าสู่ช่วงเวลาที่รู้จักกันในชื่อ *[[Saeculum obscurum]]* หรือ "ยุคมืดของพระสันตะปาปา" ซึ่งเป็นช่วงที่พระสันตะปาปามีอำนาจทางโลกน้อยมาก สมเด็จพระสันตะปาปาเลโอทรงดำรงตำแหน่งในช่วงครึ่งหลังของปี 903 แต่ไม่สามารถระบุเดือนที่แน่นอนได้อย่างชัดเจน

สมเด็จพระสันตะปาปาเลโอที่ 5 ประสูติที่เมืองไพรอาปี ใกล้อาร์เดียในแคว้นลาซีโอ ถึงแม้จะทรงเป็นพระสงฆ์เมื่อได้รับเลือกให้เป็นพระสันตะปาปาหลังจากการสิ้นพระชนม์ของสมเด็จพระสันตะปาปาเบเนดิกต์ที่ 4 (ดำรงตำแหน่งระหว่าง ค.ศ. 900–903) แต่พระองค์มิได้เป็นพระคาร์ดินัลพระสงฆ์แห่งกรุงโรม

ระหว่างช่วงเวลาสั้น ๆ ที่ดำรงตำแหน่ง พระองค์ได้ประทานสมณสาส์น *(epistola tuitionis)* แก่คณะนักบวชแห่งโบโลญญา ซึ่งยกเว้นไม่ให้พวกเขาต้องเสียภาษี อย่างไรก็ตาม หลังจากดำรงตำแหน่งได้เพียงกว่าสองเดือนพระองค์ทรงถูก ผู้อ้างตนเป็นพระสันตะปาปาคริสโตเฟอร์ ซึ่งเป็นพระคาร์ดินัลพระสงฆ์แห่งซานลอเรนโซอินดามาโซ จับกุมและโยนเข้าคุก จากนั้นคริสโตเฟอร์จึงตั้งตนเป็นพระสันตะปาปา (คริสโตเฟอร์ดำรงตำแหน่งระหว่าง ค.ศ. 903–904) จนถึงศตวรรษที่ 19 คริสโตเฟอร์ยังคงถูกนับรวมเป็นพระสันตะปาปาที่ถูกต้องตามกฎหมาย อย่างไรก็ตาม นักวิชาการด้านพระสันตะปาปา ฮอเรซ คินเดอร์ แมนน์ ได้แสดงความเห็นในปี ค.ศ. 1910 ว่าคริสโตเฟอร์น่าจะเป็นเพียงผู้อ้างตนเป็นพระสันตะปาปาเท่านั้น

สมเด็จพระสันตะปาปาเลโอที่ 5สิ้นพระชนม์ในเวลาสั้น ๆ หลังจากถูกปลดจากตำแหน่ง สันนิษฐานว่าทรงถูกสังหารตามคำสั่งของคริสโตเฟอร์ในปี 903 ซึ่งต่อมาถูกสมเด็จพระสันตะปาปาเซอร์จิอุสที่ 3 (ดำรงตำแหน่งระหว่าง ค.ศ. 904–911) ประหารในปี 904 หรือเป็นไปได้ว่าทั้งสองพระองค์ถูกสั่งประหารในช่วงต้นการดำรงตำแหน่งของเซอร์จิอุส ไม่ว่าจะโดยคำสั่งของเซอร์จิอุสเอง หรือโดยคำแนะนำของเธโอฟีลัสที่ 1 แห่งทัสคูลัม ผู้อุปถัมภ์ของเซอร์จิอุส อย่างไรก็ตาม แมนน์เสนอว่ามีความเป็นไปได้มากกว่าที่สมเด็จพระสันตะปาปาเลโอที่ 5จะสิ้นพระชนม์ตามธรรมชาติในคุก หรือในอารามแห่งใดแห่งหนึ่ง

## หมายเหตุ

## อ้างอิง

* DeCormenin, Louis Marie; Gihon, James L., *A Complete History of the Popes of Rome, from Saint Peter, the First Bishop to Pius the Ninth* (1857)
* Mann, Horace K., *The Lives of the Popes in the Early Middle Ages, Vol. IV: The Popes in the Days of Feudal Anarchy, 891-999* (1910)
* Norwich, John Julius, *The Popes: A History* (2011) 

หมวดหมู่:บุคคลที่เกิดในคริสต์ศตวรรษที่ 9
หมวดหมู่:บุคคลที่เสียชีวิตในคริสต์ศตวรรษ 900
หมวดหมู่:บุคคลจากอาร์เดีย ลาซิโอ
หมวดหมู่:พระสันตะปาปา
หมวดหมู่:พระสันตะปาปาชาวอิตาลี
หมวดหมู่:พระสันตะปาปาในคริสต์ศตวรรษที่ 10
หมวดหมู่:เหยื่อการฆาตกรรมชาวอิตาลี
การเลือกตั้งประธานาธิบดีสหรัฐ พ.ศ. 2495

การเลือกตั้งประธานาธิบดีจัดขึ้นในสหรัฐอเมริกาเมื่อวันที่ 4 พฤศจิกายน 1952 ผู้สมัครจากพรรครีพับลิกันของนายพลดไวต์ ดี. ไอเซนฮาวร์ และวุฒิสมาชิก ริชาร์ด นิกสัน เอาชนะผู้สมัครจากพรรคเดโมแครตของ แอดไล สตีเวนสัน ที่ 2 ผู้ว่าการรัฐอิลลินอยส์ และวุฒิสมาชิก จอห์น สปาร์คแมน ด้วยชัยชนะถล่มทลาย ส่งผลให้เขาเป็นประธานาธิบดีจากพรรครีพับลิกันคนแรกในรอบ 20 ปี นับเป็นการเลือกตั้งครั้งแรกนับตั้งแต่ปี 1928 ที่ไม่มีประธานาธิบดีคนปัจจุบันอยู่ในบัตรลงคะแนน

สตีเวนสันได้รับชัยชนะในการลงคะแนนเสียงเลือกตั้งประธานาธิบดีครั้งที่สามของการประชุมใหญ่แห่งชาติของพรรคเดโมแครตในปี 1952 โดยเอาชนะเอสเตส เคฟอเวอร์ วุฒิสมาชิกจากเทนเนสซี ริชาร์ด รัสเซลล์ จูเนียร์ วุฒิสมาชิกจากจอร์เจีย และผู้สมัครคนอื่นๆ การเสนอชื่อชิงตำแหน่งประธานาธิบดีของพรรครีพับลิกันมีคู่แข่งหลักคือไอเซนฮาวร์ ซึ่งเป็นนายพลที่ได้รับความนิยมอย่างกว้างขวางจากการเป็นผู้นำในช่วงสงครามโลกครั้งที่สอง และโรเบิร์ต เอ. แทฟต์ วุฒิสมาชิกจากโอไฮโอสายอนุรักษ์นิยม ด้วยการสนับสนุนของโทมัส อี. ดิวอี้และผู้นำพรรคคนอื่นๆ ไอเซนฮาวร์จึงเอาชนะแทฟต์ไปได้อย่างหวุดหวิดในการประชุมใหญ่แห่งชาติของพรรครีพับลิกันในปี 1952 เขาเลือกริชาร์ด นิกสัน วุฒิสมาชิกจากแคลิฟอร์เนียวัยหนุ่มเป็นคู่หูในการหาเสียงชิงตำแหน่งประธานาธิบดีที่ออกอากาศทางโทรทัศน์ครั้งแรก ไอเซนฮาวร์เป็นคนมีเสน่ห์และมีชื่อเสียงมาก ซึ่งแตกต่างอย่างสิ้นเชิงกับสตีเวนสัน

พรรครีพับลิกันโจมตีการจัดการสงครามเกาหลีและสงครามเย็นของประธานาธิบดีแฮร์รี เอส. ทรูแมน โดยกล่าวหาว่าสายลับโซเวียตแทรกซึมเข้าไปในรัฐบาลสหรัฐฯ พรรคเดโมแครตตำหนิไอเซนฮาวร์ที่ไม่ยอมประณามวุฒิสมาชิกโจเซฟ แมคคาร์ธี วิลเลียม อี. เจนเนอร์ และสมาชิกรีพับลิกันหัวรุนแรงคนอื่นๆ ซึ่งพรรคเดโมแครตกล่าวหาว่าได้โจมตีอย่างไม่รอบคอบและไม่มีเหตุผล สตีเวนสันพยายามแยกตัวจากรัฐบาลทรูแมนที่ไม่เป็นที่นิยม แต่กลับรณรงค์หาเสียงโดยอาศัยความนิยมของนโยบายนิวดีล และปลุกปั่นความกลัวว่าจะเกิดภาวะเศรษฐกิจตกต่ำครั้งใหญ่ขึ้นอีกครั้งภายใต้รัฐบาลรีพับลิกัน

ไอเซนฮาวร์ยังคงได้รับความนิยมอย่างล้นหลามจากสงคราม ดังจะเห็นได้จากสโลแกนหาเสียงของเขาที่ว่า "ฉันชอบไอค์" การสนับสนุนจากสาธารณชนของไอเซนฮาวร์ประกอบกับความไม่นิยมในตัวทรูแมนทำให้เขาสามารถชนะการเลือกตั้งได้อย่างสบายๆ ด้วยคะแนนเสียงนิยม 55.18% และเอาชนะทุกรัฐนอกภาคใต้ได้สำเร็จ เขายังสามารถเอาชนะเวอร์จิเนีย เทนเนสซี ฟลอริดา และเท็กซัส ซึ่งเป็นรัฐทางใต้ที่ลงคะแนนเสียงให้พรรคเดโมแครตมาตั้งแต่สิ้นสุดการฟื้นฟูประเทศ ยกเว้นในปี 1928 (เทนเนสซีก็ลงคะแนนให้พรรครีพับลิกันในปี 1920 เช่นกัน) ไอเซนฮาวร์ได้รับคะแนนเสียงมากกว่า 34 ล้านคะแนน ซึ่งในเวลานั้นถือเป็นส่วนแบ่งคะแนนเสียงนิยมสูงสุดที่ผู้สมัครชิงตำแหน่งประธานาธิบดีได้รับ แซงหน้าสถิติของแฟรงคลิน ดี. โรเซอเวลต์ในปี 1936 พรรครีพับลิกันได้รับคะแนนเสียงจากพรรคเดโมแครต โดยเฉพาะชาวเมืองและชานเมืองทางใต้ และกลุ่มชาติพันธุ์ผิวขาวในภาคตะวันออกเฉียงเหนือและมิดเวสต์

## บุคคลที่ได้รับการเสนอชื่อ
### [[พรรคริพับลิกัน (สหรัฐ)|พรรครีพับลิกัน]]

right|thumb|โปสเตอร์หาเสียงไอเซนฮาวร์/นิกสัน

### [[พรรคเดโมแครต (สหรัฐ)|พรรคเดโมแครต]]

thumb|upright=.90|A campaign poster for Adlai Stevenson and his running mate John Sparkman

## อ้างอิง

## แหล่งข้อมูลอื่น

หมวดหมู่:การเลือกตั้งประธานาธิบดีสหรัฐ
บันทายฉมาร์

**บันทายฉมาร์**  () เป็นตำบลในจังหวัดบันทายมีชัย ประเทศกัมพูชา ตั้งอยู่ทางเหนือของศรีโสภณประมาณหกสิบกิโลเมตร เป็นที่ตั้งของปราสาทบันทายฉมาร์ ซึ่งเป็นปราสาทหินของอาณาจักรขอมโบราณ สร้างขึ้นในช่วงปลายคริสต์ศตวรรษที่ 12 โดยพระเจ้าชัยวรมันที่ 7 และมีสถาปัตยกรรมคล้ายปราสาทบายน

หมวดหมู่:จังหวัดบันทายมีชัย
การหาค่าเหมาะที่สุดแบบจำลองภาษาขนาดใหญ่

**การหาค่าเหมาะที่สุดแบบจำลองภาษาขนาดใหญ่** (Large Language Model Optimization, **LLMO**) หมายถึงวิธีการเพื่อที่จะทำให้ข้อมูลเฉพาะบางส่วนที่ต้องการได้รับความสำคัญเป็นพิเศษในการตอบคำถามของแบบจำลองภาษาขนาดใหญ่ (LLM) ทำโดยการปรับแต่งโครงสร้างและคำอธิบายของเว็บไซต์เพื่อให้แสดงข้อมูลและลิงก์ที่ต้องการ

## อ้างอิง

หมวดหมู่:แบบจำลองภาษาขนาดใหญ่
เชียงเงิน

**เชียงเงิน** (ลาว: ຊຽງເງິນ) เป็นอำเภอในแขวงหลวงพระบาง ตั้งอยู่ริมน้ำคาน ห่างจากตัวเมืองหลวงพระบางประมาณ 24 กิโลเมตร และตั้งอยู่ห่างจากสถานีรถไฟหลวงพระบางประมาณ 15 กิโลเมตร เชียงเงินเป็นจุดบรรจบของทางหลวงหมายเลข 4 และ 13 ซึ่ง จึงถือเป็นเป็นสามแยกที่เชื่อมระหว่างหลวงพระบาง, วังเวียง และไชยบุรี

หมวดหมู่:เมืองในแขวงหลวงพระบาง
อัลเทค

**บริษัทอัลปส์กิเก็งจำกัด** () หรือ **อัลเทคคอร์ปอเรชัน** (Altech Corporation) เป็นบริษัทที่ให้บริการจัดหาบุคลากรที่มีความสามารถเฉพาะทางเทคนิค (เอาต์ซอร์ส) รวมไปถึงรับงานด้านเทคโนโลยี เช่น การพัฒนา การออกแบบ การสร้างต้นแบบ การผลิต การประเมิน ฯลฯ สำนักงานใหญ่ของบริษัทอยู่ที่เขตนิชิ เมืองโยโกฮามะ จังหวัดคานางาวะ

## อ้างอิง

หมวดหมู่:องค์การที่ก่อตั้งในปี พ.ศ. 2514
จเรทหารทั่วไปแห่งบุนเดิสแวร์

**จเรทหารทั่วไปแห่งบุนเดิสแวร์** () คือตำแหน่งนายทหารสูงสุดของบุนเดิสแวร์ ซึ่งก็คือกองทัพของประเทศเยอรมนี จเรทหารทั่วไปมียศทหารเป็นพลเอกหรือพลเรือเอก (หรือที่เรียกว่านายพลสี่ดาว)

ภายหลังสงครามโลกครั้งที่สอง กองทัพเยอรมนีถูกกำหนดให้ใช้หลักการพลเรือนคุมทหารเหมือนสหรัฐ ด้วยเหตุนี้ ตำแหน่งผู้นำกองทัพและผู้นำเหล่าทัพเยอรมันจึงมีตำแหน่งเป็นเพียงจเรทหาร ซึ่งไม่มีกองบัญชาการเป็นของตนเอง กฎหมายพื้นฐานบัญญัติให้รัฐมนตรีว่าการกระทรวงกลาโหมเป็นผู้บัญชาการทหารบก-เรือ-อากาศโดยตรง  ด้วยเหตุนี้ จเรทหารทั่วไปจึงมีบทบาทเป็นเพียงผู้รับผิดชอบหลักคิดการป้องกันประเทศของกองทัพ ประเมินภัยคุกคาม รวมถึงการวางแผน การเตรียมพร้อม และการตรวจประเมินปฏิบัติการของบุนเดิสแวร์ ตลอดจนเป็นที่ปรึกษาฝ่ายทหารของรัฐมนตรีว่าการกระทรวงกลาโหม และเป็นที่ปรึกษาของเนโท

จเรทหารทั่วไปแห่งบุนเดิสแวร์เป็นผู้บังคับบัญชาส่วนเหล่าทัพ (*Streitkräfte*) หนึ่งในสองส่วนหลักของบุนเดิสแวร์ ผู้ใต้บังคับบัญชาชั้นรองจากจเรทหารทั่วไปได้แก่ จเรทหารบก, จเรทหารเรือ, จเรทหารอากาศ, ผู้บัญชาการแผนกยุทธบริการ, ผู้บัญชาการแผนกสุขาภิบาลกลาง, ผู้บัญชาการแผนกไซเบอร์และสนเทศบริการ ซึ่งเป็นตำแหน่งอัตราพลโท
## อ้างอิง
ไท่ผิงหฺวาน-ยฺหวี่จี้

***ไท่ผิงหฺวาน-ยฺหวี่จี้*** () หรือ "ภูมิศาสตร์สากลแห่งรัชสมัยไท่ผิง [ค.ศ. 976–983]" เป็นตำราภูมิศาสตร์ในคริสต์ศตวรรษที่ 10 โดยนักวิชาการชาวจีนนาม เยฺว่ ฉื่อ (樂史; ค.ศ. 930–1007) เขียนขึ้นในรัชสมัยจักรพรรดิซ่งไท่จงแห่งราชวงศ์ซ่งเหนือ ตำรานี้มี 200 ม้วน (หรือ เล่ม) ที่มีรายการเกือบทุกพื้นที่ของประเทศจีน ณ เวลาที่เผยแพร่ พร้อมทั้งชื่อสถานที่และรากศัพท์ของสถานที่เหล่านั้น ผลงานี้โดยทั่วไปปฏิบัติตามระบบการกำหนดทางภูมิศาสตร์และการเมืองของราชวงศ์ถัง โดยแบ่งประเทศจีนออกเป็น 13 "เต้า" () และแบ่งเพิ่มเติมออกเป็น "โจว" () และ "เซี่ยน" () เนื่องจากข้อมูลส่วนใหญ่อิงตามงานของราชวงศ์ถัง ผลงานี้จึงถือเป็นแหล่งข้อมูลสำคัญในการศึกษาภูมิศาสตร์ของจีนราชวงศ์ถัง

*ไท่ผิงหฺวาน-ยฺหวี่จี้*มักบันทึกข้อมูลประชากร สถานที่สำคัญ และโครงสร้างทางศาสนาหรือพิธีกรรม ประเพณี และข้อมูลทางประวัติศาสตร์พื้นฐาน บางครั้งเพิ่มข้อมูลที่ไม่พบใน*[[ฉื่อจี้]]*ของซือหม่า เชียน ตำราภูมิศาสตร์ที่โด่งดังที่สุดของจีน นอกจากนี้ยังกำหนดแนวโน้มในการรวมชีวประวัติ การอ้างอิงวรรณกรรม และเนื้อหาอื่น ๆ ไว้ในผลงานทางภูมิศาสตร์ของจีนด้วย

## อ้างอิง
แดเนริส ทาร์แกเรียน

**แดเนริส ทาร์แกเรียน** ( ) เป็นตัวละครสมมติในนิยายแนวแฟนตาซีมหากาพย์เรื่อง *[[มหาศึกชิงบัลลังก์]]* โดยจอร์จ อาร์. อาร์. มาร์ติน นักเขียนชาวอเมริกัน เธอเป็นหนึ่งในตัวละครสำคัญที่มีบทบรรยายแบบมุมมองบุคคลที่สาม และเป็นหนึ่งในตัวละครยอดนิยมของเรื่อง *[[เดอะนิวยอร์กไทมส์]]* กล่าวถึงเธอว่าเป็นหนึ่งในตัวละครที่ดีที่สุดของผู้เขียน

เธอปรากฏตัวครั้งแรกในนวนิยายเรื่อง *[[มหาศึกชิงบัลลังก์ (นวนิยาย)|มหาศึกชิงบัลลังก์]]* (ค.ศ. 1996) ในวัย 13 ปี แดเนริสเป็นหนึ่งในสมาชิกตระกูลทาร์แกเรียนที่รอดชีวิต (ร่วมกับพี่ชาย วิเซริส ทาร์แกเรียน) ซึ่งเคยปกครองเวสเทอรอสด้วยบัลลังก์เหล็กมาเกือบ 300 ปี ก่อนถูกโค่นล้มเมื่อ 14 ปีก่อนเหตุการณ์ในนวนิยาย เธอปรากฏตัวต่อในเรื่อง *[[สงครามราชา]]* (ค.ศ. 1998) และ *[[พายุดาบ]]* (ค.ศ. 2000) และแม้จะไม่ปรากฏในเรื่อง *[[งานเลี้ยงอีกาคร่ำครวญ]]* (ค.ศ. 2005) แต่เธอก็กลับมาในเรื่อง *[[มังกรเหมันต์]]* (ค.ศ. 2011)

ในเรื่อง แดเนริสอยู่ในช่วงวัยรุ่นตอนต้น กำลังลี้ภัยอยู่ในเอสซอส โดยเธอพูดสำเนียงแบบไทโรชิ เธอยังคงต้องพึ่งพาวีเซริส พี่ชายที่ชอบใช้ความรุนแรง และถูกบังคับให้แต่งงานกับคาล โดรโก ผู้นำชาวโดธราคี เพื่อแลกกับกองทัพของเขาที่จะช่วยวีเซริสชิงบัลลังก์เหล็กในเวสเทอรอส แดเนริสสามารถปรับตัวเข้ากับชีวิตร่วมกับชาวโดธราคีได้ และบุคลิกของเธอก็ค่อย ๆ เผยให้เห็นถึงความเข้มแข็ง ความมั่นใจ และความกล้าหาญ เธอกลายเป็นทายาทของราชวงศ์ทาร์แกเรียนหลังจากพี่ชายของเธอถูกฆ่า และวางแผนจะชิงบัลลังก์เหล็กด้วยตนเอง เพราะมองว่าเป็นสิทธิ์โดยกำเนิดของเธอ แดเนริสที่ตั้งครรภ์สูญเสียทั้งสามีและลูกของเธอ แต่ด้วยเวทเลือด ทำให้แดเนริสสามารถฟักไข่มังกรสามใบได้ มังกรเหล่านี้กลายเป็นข้อได้เปรียบทางยุทธศาสตร์และเสริมเกียรติยศให้แก่เธอ

## หมายเหตุ

## อ้างอิง

## แหล่งข้อมูลอื่น
* Daenerys Targaryen บน IMDb
* Daenerys Targaryen บน HBO

หมวดหมู่:ตัวละครหญิงในวรรณกรรม
หมวดหมู่:ตัวละครหญิงในโทรทัศน์
หมวดหมู่:ตัวละครสมมติที่ถูกฆาตกรรม
หมวดหมู่:เจ้าบ่าวเจ้าสาววัยเด็กในงานแต่งงานในเรื่องแต่ง
หมวดหมู่:ผู้นำเผด็จการในเรื่องแต่ง
หมวดหมู่:ผู้ฆ่าสามีในเรื่องแต่ง
หมวดหมู่:ฆาตกรหมู่ในเรื่องแต่ง
หมวดหมู่:ตัวละครสมมติที่เกี่ยวข้องกับการร่วมประเวณี
หมวดหมู่:เหยื่อการล่วงละเมิดทางเพศเด็กในเรื่องแต่ง
หมวดหมู่:เหยื่อการล่วงละเมิดทางเพศในเรื่องแต่ง
หมวดหมู่:เจ้าหญิงในเรื่องแต่ง
หมวดหมู่:ราชินีในเรื่องแต่ง
หมวดหมู่:ผู้ลี้ภัยในเรื่องแต่ง
หมวดหมู่:ผู้ลอบปลงพระชนม์ในเรื่องแต่ง
หมวดหมู่:นักปฏิวัติในเรื่องแต่ง
คีริลล์ คเลย์มโยนอฟ

**คีริลล์ อาเลคเซเยวิช คเลย์มโยนอฟ** (; เกิด 20 กันยายน ค.ศ. 1972 ที่มอสโก) เป็นนักข่าว ผู้ประกาศข่าว รองผู้อำนวยการใหญ่ชาวรัสเซีย และหัวหน้าฝ่ายโครงการสารสนเทศ สมาชิกคณะกรรมการบริหาร ของช่องหนึ่งรัสเซีย

หลังการประท้วงในจอของมารีนา ออฟสยันนีโควาบนช่องหนึ่งรัสเซีย เพื่อคัดค้านการรุกรานยูเครนโดยรัสเซีย คเลย์มโยนอฟประณามออฟสยันนีโควาเป็นสายลับอังกฤษ

## อ้างอิง

## แหล่งข้อมูลอื่น
* Биография Кирилла Клеймёнова на сайте Первого канала
ฟุตบอลชิงแชมป์สโมสรโลก 2025 กลุ่มเอ

[thumb|แมตช์ ปัลเมย์รัส พบ โปร์ตู ที่ [สนามกีฬาเมตไลฟ์ ใน รัทเธอร์ฟอร์ดตะวันออก, นิวเจอร์ซีย์]]
**กลุ่มเอ** เป็นหนึ่งในแปดกลุ่มของการแข่งขันฟุตบอลชิงแชมป์สโมสรโลก 2025 ซึ่งเป็นการแข่งขันฟุตบอลสโมสรระดับนานาชาติที่จัดโดยฟีฟ่า กลุ่มนี้ประกอบด้วย 4 สโมสร ได้แก่ ปัลเมย์รัส จากประเทศบราซิล, โปร์ตู จากประเทศโปรตุเกส, อัลอะฮ์ลี จากประเทศอียิปต์ และ อินเตอร์ไมแอมี จากประเทศสหรัฐอเมริกา

## ทีม
การจับสลากแบ่งกลุ่มของฟุตบอลชิงแชมป์สโมสรโลก ซึ่งจัดขึ้นโดยฟีฟ่าเมื่อวันที่ 5 ธันวาคม ค.ศ. 2024 ที่เขตไมอามี การจับสลากได้แบ่ง 32 ทีมออกเป็น 4 โถ โดยอิงจากสมาพันธ์ฟุตบอลและอันดับของสโมสรในระบบจัดอันดับของฟีฟ่า ในแต่ละกลุ่มจะมีทีมจากแต่ละโถ 1 ทีม ทีมจากสมาพันธ์เดียวกันจะไม่สามารถอยู่ในกลุ่มเดียวกันได้ ยกเว้นสมาพันธ์ยูฟ่า ซึ่งมีโควตา 12 ทีม และทีมจากสมาคมฟุตบอลเดียวกันก็ไม่สามารถอยู่ในกลุ่มเดียวกันได้เช่นกัน เพื่อวัตถุประสงค์ในการจัดตารางการแข่งขัน อินเตอร์ไมแอมี ได้ถูกวางไว้ในกลุ่ม เอ โดยอัตโนมัติแต่ยังคงอยู่ในตำแหน่งโถที่ 4 ที่ได้รับมอบหมาย.

#### หมายเหตุ

## อันดับตาราง

ใน รอบ 16 ทีมสุดท้าย:
* ชนะเลิศของกลุ่ม เอ จะได้ผ่านเข้าไปเล่นพบกับ รองชนะเลิศของ กลุ่ม บี.
* รองชนะเลิศของกลุ่ม เอ จะได้ผ่านเข้าไปเล่นพบกับ ชนะเลิศของ กลุ่ม บี.

## แมตช์
การแข่งขันจะจัดขึ้นระหว่างวันที่ 14 ถึง 23 มิถุนายน. เวลาที่ระบุไว้ทั้งหมดเป็นเวลาท้องถิ่น.

### อัลอะฮ์ลี พบ อินเตอร์ไมแอมี


### ปัลเมย์รัส พบ โปร์ตู


### ปัลเมย์รัส พบ อัลอะฮ์ลี


### อินแตร์ไมแอมี พบ โปร์ตู


### อินแตร์ไมแอมี พบ ปัลเมย์รัส


### โปร์ตู พบ อัลอะฮ์ลี


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์สโมสรโลก
หมวดหมู่:ฟุตบอลในปี พ.ศ. 2568
ฟุตบอลชิงแชมป์สโมสรโลก 2025 กลุ่มซี

**กลุ่มซี** เป็นหนึ่งในแปดกลุ่มของการแข่งขันฟุตบอลชิงแชมป์สโมสรโลก 2025 ซึ่งเป็นการแข่งขันฟุตบอลสโมสรระดับนานาชาติที่จัดโดยฟีฟ่า กลุ่มนี้ประกอบด้วย 4 สโมสร ได้แก่ ไบเอิร์นมิวนิก จากประเทศเยอรมนี, ออกแลนด์ซิตี จากประเทศนิวซีแลนด์, โบกายูนิออร์ส จากประเทศอาร์เจนตินา และ ไบฟีกา จากประเทศโปรตุเกส. สโมสรเหล่านี้ผ่านการคัดเลือกจากการคว้าแชมป์ทวีปของตน หรือผ่านการจัดอันดับตามผลงานในการแข่งขัน โดยแต่ละประเทศสามารถส่งทีมเข้าร่วมได้ไม่เกินสองทีม การแข่งขันในปี ค.ศ. 2025 เป็นครั้งแรกในประวัติศาสตร์ที่ฟีฟ่าจัดขึ้นในรูปแบบใหม่แบบ 4 ปีครั้ง และมีจำนวนทีมเข้าร่วม 32 ทีม

## ทีม
การจับสลากแบ่งกลุ่มของฟุตบอลชิงแชมป์สโมสรโลก ซึ่งจัดขึ้นโดยฟีฟ่าเมื่อวันที่ 5 ธันวาคม ค.ศ. 2024 ที่เขตไมอามี การจับสลากได้แบ่ง 32 ทีมออกเป็น 4 โถ โดยอิงจากสมาพันธ์ฟุตบอลและอันดับของสโมสรในระบบจัดอันดับของฟีฟ่า ในแต่ละกลุ่มจะมีทีมจากแต่ละโถ 1 ทีม ทีมจากสมาพันธ์เดียวกันจะไม่สามารถอยู่ในกลุ่มเดียวกันได้ ยกเว้นสมาพันธ์ยูฟ่า ซึ่งมีโควตา 12 ทีม และทีมจากสมาคมฟุตบอลเดียวกันก็ไม่สามารถอยู่ในกลุ่มเดียวกันได้เช่นกัน

## อันดับตาราง

ใน รอบ 16 ทีมสุดท้าย:
* ชนะเลิศของกลุ่ม ซี จะผ่านเข้าไปเล่นพบกับ รองชนะเลิศของ กลุ่ม ดี.
* รองชนะเลิศของกลุ่ม ซี จะผ่านเข้าไปเล่นพบกับ ชนะเลิศของ กลุ่ม ดี.

## แมตช์
การแข่งขันจะจัดขึ้นระหว่างวันที่ 15 ถึง 24 มิถุนายน. เวลาที่ระบุไว้ทั้งหมดเป็นเวลาท้องถิ่น.

### ไบเอิร์นมิวนิก พบ ออกแลนด์ซิตี


### โบกายูนิออร์ส พบ ไบฟีกา


### ไบฟีกา พบ ออกแลนด์ซิตี


### ไบเอิร์นมิวนิก พบ โบกายูนิออร์ส


### ออกแลนด์ซิตี พบ โบกายูนิออร์ส


### ไบฟีกา พบ ไบเอิร์นมิวนิก


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## หมายเหตุ

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์สโมสรโลก
หมวดหมู่:ฟุตบอลในปี พ.ศ. 2568
ฟุตบอลชิงแชมป์สโมสรโลก 2025 กลุ่มอี

**กลุ่มอี** เป็นหนึ่งในแปดกลุ่มของการแข่งขันฟุตบอลชิงแชมป์สโมสรโลก 2025 ซึ่งเป็นการแข่งขันฟุตบอลสโมสรระดับนานาชาติที่จัดโดยฟีฟ่า กลุ่มนี้ประกอบด้วย 4 สโมสร ได้แก่ รีเบร์เปลต จากประเทศอาร์เจนตินา, อูราวะ เรดไดมอนส์ ของประเทศญี่ปุ่น, มอนเทอร์เรย์ ของประเทศเม็กซิโก และ อินแตร์มีลาโน จากประเทศอิตาลี. สโมสรเหล่านี้ผ่านการคัดเลือกจากการคว้าแชมป์ทวีปของตน หรือผ่านการจัดอันดับตามผลงานในการแข่งขัน โดยแต่ละประเทศสามารถส่งทีมเข้าร่วมได้ไม่เกินสองทีม การแข่งขันในปี ค.ศ. 2025 เป็นครั้งแรกในประวัติศาสตร์ที่ฟีฟ่าจัดขึ้นในรูปแบบใหม่แบบ 4 ปีครั้ง และมีจำนวนทีมเข้าร่วม 32 ทีม การแข่งขันของกลุ่มมีกำหนดเริ่มในวันที่ 17 มิถุนายนและสิ้นสุดในวันที่ 25 มิถุนายน.

## ทีม
การจับสลากแบ่งกลุ่มของฟุตบอลชิงแชมป์สโมสรโลก ซึ่งจัดขึ้นโดยฟีฟ่าเมื่อวันที่ 5 ธันวาคม ค.ศ. 2024 ที่เขตไมอามี การจับสลากได้แบ่ง 32 ทีมออกเป็น 4 โถ โดยอิงจากสมาพันธ์ฟุตบอลและอันดับของสโมสรในระบบจัดอันดับของฟีฟ่า ในแต่ละกลุ่มจะมีทีมจากแต่ละโถ 1 ทีม ทีมจากสมาพันธ์เดียวกันจะไม่สามารถอยู่ในกลุ่มเดียวกันได้ ยกเว้นสมาพันธ์ยูฟ่า ซึ่งมีโควตา 12 ทีม และทีมจากสมาคมฟุตบอลเดียวกันก็ไม่สามารถอยู่ในกลุ่มเดียวกันได้เช่นกัน

#### หมายเหตุ

## อันดับตาราง

ใน รอบ 16 ทีมสุดท้าย:
* ชนะเลิศของกลุ่ม อี จะผ่านเข้าไปเล่นพบกับ รองชนะเลิศของ กลุ่ม เอฟ.
* รองชนะเลิศของกลุ่ม อี จะผ่านเข้าไปเล่นพบกับ ชนะเลิศของ กลุ่ม เอฟ.

## แมตช์
การแข่งขันจะจัดขึ้นระหว่างวันที่ 17 ถึง 25 มิถุนายน. เวลาที่ระบุไว้ทั้งหมดเป็นเวลาท้องถิ่น.

### รีเบร์เปลต พบ อูราวะ เรดไดมอนส์


### มอนเทอร์เรย์ พบ อินแตร์มีลาโน


### อินแตร์มีลาโน พบ อูราวะ เรดไดมอนส์


### รีเบร์เปลต พบ มอนเทอร์เรย์


### อินแตร์มีลาโน พบ รีเบร์เปลต


### อูราวะ เรดไดมอนส์ พบ มอนเทอร์เรย์


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
* 

หมวดหมู่:ฟุตบอลชิงแชมป์สโมสรโลก
หมวดหมู่:ฟุตบอลในปี พ.ศ. 2568
ฟุตบอลชิงแชมป์สโมสรโลก 2025 กลุ่มจี

**กลุ่มจี** เป็นหนึ่งในแปดกลุ่มของการแข่งขันฟุตบอลชิงแชมป์สโมสรโลก 2025 ซึ่งเป็นการแข่งขันฟุตบอลสโมสรระดับนานาชาติที่จัดโดยฟีฟ่า กลุ่มนี้ประกอบด้วย 4 สโมสร ได้แก่ แมนเชสเตอร์ซิตี จากประเทศอังกฤษ, ไวแดด เอซี จากประเทศโมร็อกโก, อัลอัยน์ จากประเทศสหรัฐอาหรับเอมิเรตส์ และ ยูเวนตุส จากประเทศอิตาลี. สโมสรเหล่านี้ผ่านการคัดเลือกจากการคว้าแชมป์ทวีปของตน หรือผ่านการจัดอันดับตามผลงานในการแข่งขัน โดยแต่ละประเทศสามารถส่งทีมเข้าร่วมได้ไม่เกินสองทีม การแข่งขันในปี ค.ศ. 2025 เป็นครั้งแรกในประวัติศาสตร์ที่ฟีฟ่าจัดขึ้นในรูปแบบใหม่แบบ 4 ปีครั้ง และมีจำนวนทีมเข้าร่วม 32 ทีม. การแข่งขันของกลุ่มมีกำหนดเริ่มในวันที่ 18 มิถุนายนและสิ้นสุดในวันที่ 26 มิถุนายน.

## ทีม
การจับสลากแบ่งกลุ่มของฟุตบอลชิงแชมป์สโมสรโลก ซึ่งจัดขึ้นโดยฟีฟ่าเมื่อวันที่ 5 ธันวาคม ค.ศ. 2024 ที่เขตไมอามี การจับสลากได้แบ่ง 32 ทีมออกเป็น 4 โถ โดยอิงจากสมาพันธ์ฟุตบอลและอันดับของสโมสรในระบบจัดอันดับของฟีฟ่า.  ในแต่ละกลุ่มจะมีทีมจากแต่ละโถ 1 ทีม ทีมจากสมาพันธ์เดียวกันจะไม่สามารถอยู่ในกลุ่มเดียวกันได้ ยกเว้นสมาพันธ์ยูฟ่า ซึ่งมีโควตา 12 ทีม และทีมจากสมาคมฟุตบอลเดียวกันก็ไม่สามารถอยู่ในกลุ่มเดียวกันได้เช่นกัน.

### หมายเหตุ

## อันดับตาราง

ใน รอบ 16 ทีมสุดท้าย:
* ชนะเลิศของกลุ่ม จี, แมนเชสเตอร์ซิตี จะได้ผ่านเข้าไปเล่นพบกับ รองชนะเลิศของ กลุ่ม เอช.
* รองชนะเลิศของกลุ่ม จี, ยูเวนตุส จะได้ผ่านเข้าไปเล่นพบกับ ชนะเลิศของ กลุ่ม เอช.

## แมตช์
การแข่งขันจะจัดขึ้นระหว่างวันที่ 18 ถึง 26 มิถุนายน. เวลาที่ระบุไว้ทั้งหมดเป็นเวลาท้องถิ่น.

### แมนเชสเตอร์ซิตี พบ ไวแดด เอซี


### อัลอัยน์ พบ ยูเวนตุส


### ยูเวนตุส พบ ไวแดด เอซี


### แมนเชสเตอร์ซิตี พบ อัลอัยน์


### ยูเวนตุส พบ แมนเชสเตอร์ซิตี


### ไวแดด เอซี พบ อัลอัยน์


## ระเบียบวินัย
คะแนนแฟร์เพลย์จะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
*ใบเหลืองแรก = ลบ 1 คะแนน
*ใบแดงทางอ้อม (ใบเหลืองใบที่สอง) = ลบ 3 คะแนน
*ใบแดงโดยตรง = ลบ 3 คะแนน
*ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว

## อ้างอิง

## แหล่งข้อมูลอื่น
*

หมวดหมู่:ฟุตบอลชิงแชมป์สโมสรโลก
หมวดหมู่:ฟุตบอลในปี พ.ศ. 2568
เมียะฮ์ โซะเภีย

**เมียะฮ์ โซะเภีย** (, *มาส สุภา*; เกิด 9 เมษายน ค.ศ. 1955) เป็นนายพลระดับสูงในกองทัพกัมพูชา เขาเป็นอดีตรองผู้บัญชาการทหารสูงสุดและผู้บัญชาการทหารบกกัมพูชา

## ภูมิหลังและวัยเด็ก
พลเอกเมียะฮ์ โซะเภียเกิดในหมู่บ้าน Banieve ตำบล Banieve อำเภอชูก จังหวัดกำปอดในวันที่ 9 เมษายน ค.ศ. 1955 เนื่องจากสงครามกลางเมืองที่ทำลายประเทศ (ตามมาด้วยการรุกรานกัมพูชาโดยสหรัฐอเมริกาและเวียดนามใต้ใน ค.ศ. 1970) เขาจึงเข้าร่วมขบวนการแนวร่วมปลดปล่อยแห่งชาติกัมพูชาในฐานะพลทหารเมื่ออายุ 16 ปี

เขาศึกษาที่โรงเรียนประถมศึกษาประจำท้องถิ่นใน Banieve จากนั้นใน ค.ศ. 1969 ถึง 1970 เขาเป็นนักเรียนที่*โรงเรียนมัธยมศึกษาตอนปลาย*ชูก เนื่องจากสงครามกลางเมืองในกัมพูชา เมียะฮ์ โซะเภียจึงเดินทางไปเวียดนามเพื่อศึกษาต่อในระหว่าง ค.ศ. 1975 ถึง 1977 โดยได้รับประกาศนียบัตร เขาได้รับปริญญาตรี ปริญญาโท และปริญญาเอก สาขาวิทยาการทหารจากสถาบันการทหารแห่งเมืองดาลัด ประเทศเวียดนาม ใน ค.ศ. 2010

## ครอบครัว
ใน ค.ศ. 1980 โซเพียสมรสกับ Chhor Borey (เกิดวันที่ 9 กันยายน ค.ศ. 1957 ที่หมู่บ้าน Vealvong อำเภอกำปงเสียม จังหวัดกำปงจาม) ทั้งคู่มีลูกสาวสามคนและลูกชายคนเดียวชื่อ เมียะฮ์ โซะเภียริธ (Meas Sophearith)

## ประวัติการทำงาน
### ประสบการณ์ทางทหาร
ในสงครามกลางเมืองระหว่างกองทัพสนับสนุนรัฐบาลและกองโจรเขมรแดง เมียะฮ์ โซะเภียเป็นผู้นำการสู้รบหลายครั้ง โดยเป็นผู้บัญชาการตอนประจำการอยู่ในจังหวัดไพลิน, จังหวัดพระวิหาร, โอร์เสม็ด, เมืองเกาะกง และพระตะบอง

ในช่วงรัฐประหารเมื่อเดือนกรกฎาคม ค.ศ. 1997 เมียะฮ์ โซะเภียเป็นหนึ่งในผู้บัญชาการที่ผลักดันกองโจรเขมรแดง และนักรบ 500 คนที่จงรักภักดีต่อเจ้าชายนโรดม รณฤทธิ์ กลับไปยังชายแดนได้สำเร็จ และใน ค.ศ. 1998 เขาสั่งการการโต้กลับครั้งสุดท้ายที่อำเภออ็อนลวงแวง ฐานที่มั่นสุดท้ายของกองกำลังเขมรแดงได้สำเร็จ ส่งผลให้ตาม็อก ผู้นำเขมรแดงระดับสูง ถูกจับตัวได้

### การเปลี่ยนแปลงทางอาชีพ

ในปี ค.ศ. 2018 พลเอก เมียะฮ์ โซะเภียได้ประกาศลาออกจากตำแหน่งสมาชิกสภาแห่งชาติจังหวัดพระวิหาร หลังจากที่พรรคประชาชนกัมพูชา (CPP) ชนะการเลือกตั้งอย่างท่วมท้น และได้ที่นั่งในสภาแห่งชาติทั้งหมด 125 ที่นั่ง

การเปลี่ยนแปลงครั้งสำคัญเกิดขึ้นเมื่อ พลโท ฮุน มาเนต (บุตรชายของนายกรัฐมนตรี ฮุน เซน) ได้รับการเลื่อนยศและแต่งตั้งให้ดำรงตำแหน่งใหม่ โดยแทนที่พลเอก เมียะฮ์ โซะเภียซึ่งได้รับการแต่งตั้งให้เป็นรัฐมนตรีอาวุโสรับผิดชอบงานปฏิบัติการพิเศษ

## อ้างอิง

## ข้อมูล
* : The Royal Cambodian Army"
* CNN: "King Sihanouk returns to Cambodia from China"
* CNN: "Last Khmer Rouge fighters surrender in Cambodia"
* BBC News: "Asia-Pacific Khmer Rouge 'Butcher' captured"
* Vietnam News Agency (VNA) : Indonesia, Cambodia agree to increase military cooperation"

หมวดหมู่:นายพลชาวกัมพูชา
หมวดหมู่:บุคคลจากจังหวัดกำปอด
หมวดหมู่:บุคคลที่เกิดในปี พ.ศ. 2498
หมวดหมู่:บุคคลที่ยังมีชีวิตอยู่
ณ นคร

**ณ นคร** เป็นตระกูลนักปกครองเก่าแก่ตระกูลหนึ่งของภาคใต้ของประเทศไทย มีต้นตระกูลคือเจ้าพระยานครศรีธรรมราช (พัฒน์) เป็นบุตรเขยและอุปราชของเจ้าพระยานครศรีธรรมราช (หนู) ในระยะที่เจ้าพระยานครศรีธรรมราช (หนู) ตั้งตัวเป็นเจ้าในเมืองนครศรีธรรมราช และยังถือเป็นเชื้อวงศ์สมเด็จพระเจ้ากรุงธนบุรี

ตระกูล ณ นคร เคยมีบทบาทและอำนาจมากในฐานะผู้สำเร็จราชการเมืองนครศรีธรรมราช พระปลัด ผู้ช่วยราชการ กรมการเมือง และเจ้าเมืองอื่น ๆ อีกหลายเมืองอย่างเมืองตรัง พัทลุง พังงา ตะกั่วป่า และกระบี่ รวมทั้งเป็นผู้กำกับเมืองไทรบุรีและกลันตันอีกด้วย ตระกูลนี้มีอำนาจอยู่ทางภาคใต้ ระหว่าง พ.ศ. 2327–2444 หลังจากหมดอำนาจหน้าที่ทางการปกครองในภาคใต้แล้ว มีสมาชิกบางคนในตระกูลที่มีบทบาทส่วนตัวมากกว่าอิทธิพลในรูปของตระกูล

บุคคลสำคัญในตระกูล ณ นคร ซึ่งมีบทบาทสำคัญในฐานะนักปกครอง ได้แก่เป็นเจ้าเมืองนครศรีธรรมราช 4 คน คือ เจ้าพระยานครศรีธรรมราช (พัฒน์) (พ.ศ. 2327–2354) เจ้าพระยานครศรีธรรมราช (น้อย) (พ.ศ. 2354–2382) เจ้าพระยานครศรีธรรมราช (น้อยกลาง) (พ.ศ. 2382–2410) เจ้าพระยาสุธรรมมนตรี (หนูพร้อม) (พ.ศ. 2410–2444) หลังจากนั้นบุตรเจ้าพระยานครศรีธรรมราช (น้อย) ที่ได้รับโปรดเกล้าฯ ให้ไปเป็นเจ้าเมืองอื่น ๆ เช่น เจ้าพระยามหาศิริธรรมฯ (น้อยใหญ่) ต้นตระกูลโกมารกุล ณ นคร เป็นเจ้าเมืองพัทลุง ระหว่าง พ.ศ. 2370–2384 พระยาบริรักษ์ภูธร (แสง) เป็นเจ้าเมืองไทรบุรีระหว่าง พ.ศ. 2364–2384 และเป็นเจ้าเมืองพังงาระหว่าง พ.ศ. 2384–2404 พระยาเสนานุชิต (นุช) เป็นปลัดเมืองไทรบุรีระหว่าง พ.ศ. 2364–2384 และเจ้าเมืองตะกั่วป่าระหว่าง พ.ศ. 2384–2434 

ผู้ขอพระราชทานนามสกุลนี้คือ เจ้าพระยาบดินทรเดชานุชิต (แย้ม ณ นคร) ได้รับพระราชทานเมื่อวันที่ 24 มิถุนายน พ.ศ. 2456 เขียนเป็นอักษรโรมันว่า na Nagara

## อ้างอิง
ลุชเญอ

**ลุชเญอ** (, ; ท้องถิ่น *ลุชเญ* (, ); นามชี้เฉพาะ: Lushnja) เป็นนครและเทศบาลในประเทศแอลเบเนีย เทศบาลนี้มีประชากร 63,135 คนตามสำมะโน ค.ศ. 2023 ในพื้นที่ทั้งหมด 

## อ้างอิง

## แหล่งข้อมูลอื่น
ดับแค้นไร้ปรานี

**ดับแค้นไร้ปรานี** เป็นละครโทรทัศน์เกาหลีใต้แนวแอคชั่นนัวร์ปี 2025 เขียนบทโดยยู กี-ซ็อง กำกับโดยชเว ซ็อง-อึน และนำแสดงโดยโซ จี-ซ็อบ, ฮอ จุน-โฮ, อัน กิล-คัง, อี บ็อม-ซู, กง มย็อง, ชู ย็อง-อู และโช ฮัน-ช็อล ออกอากาศทางเน็ตฟลิกซ์ ในวันที่ 6 มิถุนายน ค.ศ. 2025

## เรื่องย่อ
นัม กี-จุน อดีตสมาชิกแก๊งอาชญากร ทิ้งอดีตของเขาไว้เบื้องหลังหลังได้รับบาดเจ็บเนื่องจากถูกตัดเอ็นร้อยหวาย สิบเอ็ดปีต่อมา นัม กี-ซ็อก น้องชายของเขาถูกฆ่าตายอย่างโหดเหี้ยม ทำให้กี-จุนต้องกลับเข้าสู่โลกแห่งอาชญากรรมอีกครั้ง เพื่อค้นหาความจริงและแก้แค้นผู้อยู่เบื้องหลัง

## นักแสดงและตัวละคร

## อ้างอิง

หมวดหมู่:ละครโทรทัศน์เกาหลีใต้ในปี พ.ศ. 2568
หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์ของเน็ตฟลิกซ์
หมวดหมู่:ละครโทรทัศน์แนวโลดโผนเกาหลีใต้
หมวดหมู่:ละครโทรทัศน์เกาหลีใต้ที่ถ่ายทำเสร็จสมบูรณ์ก่อนออกอากาศ
หมวดหมู่:ละครโทรทัศน์แนวแก้แค้นเกาหลีใต้
หมวดหมู่:ละครโทรทัศน์โดยสตูดิโอเอ็น (เนเวอร์)
หมวดหมู่:ละครโทรทัศน์เกาหลีใต้ในคริสต์ทศวรรษ 2020
ยูฟ่าเนชันส์ลีก 2025 รอบชิงชนะเลิศ

**ยูฟ่าเนชันส์ลีก 2025 รอบชิงชนะเลิศ** เป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันยูฟ่าเนชันส์ลีก ฤดูกาล 2024–25 โดยเป็นรอบชิงชนะเลิศครั้งที่สามของการแข่งขันฟุตบอลระดับนานาชาติที่เกี่ยวข้องกับทีมชาติของสมาคมในยูฟ่า การแข่งขันมีขึ้นในวันที่ 8 มิถุนายน ค.ศ. 2025 ที่ อัลลีอันทซ์อาเรนา ใน มิวนิก ประเทศเยอรมนีและเป็นการพบกันระหว่างโปรตุเกส และ สเปน.

## ภูมิหลัง

## เส้นทางสู่รอบชิงชนะเลิศ

*หมายเหตุ: ในผลการแข่งขันทั้งหมดด้านล่างนี้, สกอร์ของคู่ชิงชนะเลิศจะได้เป็นชื่อแรก (H: เหย้า; A: เยือน).*

## การแข่งขัน

### รายละเอียด




|style="width:60%; vertical-align:top;"|

|}

### สถิติ

## หมายเหตุ

## อ้างอิง

## แหล่งข้อมูลอื่น
*

หมวดหมู่:ยูฟ่าเนชันส์ลีก 2025 รอบสุดท้าย
มัสยิดเยนี (มิติลินี)

**มัสยิดเยนี** (, จาก, "มัสยิดใหม่") เป็นอดีตมัสยิดของออตโตมันในมิติลินีบนเกาะเลสบอส ประเทศกรีซ

## ประวัติและสถาปัตยกรรม
เลสบอส () เคยอยู่ภายใต้การปกครองของออตโตมันในช่วง ค.ศ. 1462-1912 และมีประชากรมุสลิมจำนวนหนึ่ง มัสยิดสร้างขึ้นตามการมอบหมายจากผู้ว่าราชการท้องถิ่น (*nazır*) Kulaksızzade Mustafa Ağa ประมาณ ค.ศ.. 1825 นอกจากนี้ยังมีการมอบหมายสร้างมัดเราะซะฮ์จาก Hacı Muhammed บนลานมัสยิด ในขณะที่ที่พักของมุฟตีสร้างขึ้นตรงทางเหนือของลาน โครงสร้างทำจากหิน ที่มีโดมหลังคาอิฐ ผสมระหว่างลักษณะแบบสถาปัตยกรรมไบแซนไทน์และออตโตมัน

หลังการแลกเปลี่ยนประชากรระหว่างกรีซและตุรกีในช่วงต้นคริสต์ทศวรรษ 1920 ประชากรตุรกีออกจากนครและมัสยิดนี้สูญเสียชุมชน แม้ว่ามัสยิดนี้ถูกทิ้งร้างเป็นเวลาหลายปี อาสาสมัคร 35 คน ที่เป็นสมาชิกกลุ่ม Aeolistas civil initiative ทำความสะอาดมัสยิดใน ค.ศ. 2011 ปัจจุบัน นายกเทศมนตรี Spiros Galinos สัญญาที่จะฟื้นฟูมัสยิดด้วยการใช้งบประมาณสหภาพยุโรป

## อ้างอิง

## แหล่งข้อมูลอื่น
*
จอร์จ ทิลเลอร์

**จอร์จ ริชาร์ด เทลเลอร์** (; 8 สิงหาคม 1941 – 31 พฤษภาคม 2009) เป็นแพทย์และผู้ให้บริการทำแท้งชาวอเมริกันจากเมืองวิชิตา รัฐแคนซัส เขาเป็นที่รู้จักในระดับชาติจากคลินิกวูเมินส์เฮลธ์แคร์เซอร์วิสซิส (Women's Health Care Services) ที่ซึ่งในเวลานั้นเป็นเพียงหนึ่งในสามคลินิกทำแท้งทั่วประเทศที่ให้บริการการทำแท้งในระยะครรภ์ใกล้เกินกำหนด

ในวันที่ 31 พฤษภาคม 2009 ทิลเลอร์ถูกยิงเสียชีวิต โดยสก็อต โรเดอร์ (Scott Roeder) ผู้ต่อต้านการทำแท้งหัวรุนแรง ขณะที่ทิลเลอร์กำลังให้บริการต้อนรับระหว่างพิธีมิสซาเช้าวันอาทิตย์ในโบสถ์ของเขาในเมืองวิชิตา โรเดอร์ถูกตัดสินมีความผิดฐานฆาตกรรมในวันที่ 29 มกราคม 2010 ถูกตัดสินรับโทษจำคุกตลอดชีวิตโดยไม่มีสิทธิ์ปล่อยก่อนจนอายุ 50 ปี

## บริการทำแท้ง
ทิลเลอร์ให้บริการทำแท้งซึ่งรวมถึงในระยะครรภ์ใกล้เกินกำหนด การทำแท้งส่วนใหญ่ของเขาเป็นการทำแท้งระยะครรภ์ใกล้เกินกำหนดแบบนัดมาทำภายใต้การอนุญาตตามกฎหมายของรัฐที่มีอยู่ในเวลานั้น ประมาณสามในสี่ของผู้เข้ารับบริการทำแท้งระยะครรภ์ใกล้เกินกำหนดคลอดเป็นวัยรุ่นที่ปฏิเสธกับตัวเองหรือกับครอบครัวว่าตนเองท้อง และปล่อยไว้จนการตั้งครรภ์ผ่านมาในระยะหลัง ๆ ที่ทำให้ไม่สามารถซ่อนว่าตนตั้งครรภ์ได้อีกต่อไป

การให้บริการของทิลเลอร์เป็นเป้าโจมตีของกลุ่มต่อต้านการทำแท้งมากมายทั่วประเทศ ในเดือนมิถุนายน 1986 คลินิกของเขาถูกไฟร์บอมบ์ และระหว่างสร้างคลินิกกลับขึ้นมาใหม่ ทิลเลอร์ได้แปะป้ายประกาศว่า "ไม่โว้ย จะไม่ไปไหนทั้งนั้น" (Hell no, we won't go.) 

กลุ่มออเปอเรชั่นเรสคิว (แปล: ปฏิบัติการกู้ชีพ) จัดกิจกรรมในชื่อ "ฤดูร้อนเมตตา" (The Summer of Mercy) ในเดือนกรกฎาคมถึงสิงหาคม 1991 โดยพุ่งเป้าไปที่คลินิกของทิลเลอร์ และผู้ให้บริการทำแท้งอื่น ๆ ในวิชิตา ในปี 1999 มีการแตกแขนงสาขาย่อยของกลุ่มที่ย้ายจาแคลิฟอร์เนียมาแคนซัสเพื่อที่จะพุ่งเป้าที่คลินิกของทิลเลอร์โดยตรง

## เหตุลอบสังหาร

ทิลเลอร์ถูกยิงเสียชีวิตเช้าที่ขมับในวันที่ 31 พฤษภาคม 2009 โดยชายผู้ต่อต้านการทำแท้งหัวรุนแรง สก็อต โรเดอร์ (Scott Roeder) ระหว่างพิธีมิสซาที่โบสถ์ลูเทอรันเรฟอร์เมชั่น (Reformation Lutheran Church) ในวิชิตา ที่ซึ่งทิลเลอร์เป็นผู้ให้บริการหน้าประตู (usher) และแจกจ่ายสาส์นของโบสถ์ โรเดอร์ต่อมาได้ขู่ว่าจะยิงอีกสองคนที่ตอนแรกพยายามไล่ตามเขา ก่อนที่จะหลบหนีไปโดยรถยนต์ของตนเอง สามชั่วโมงต่อมา เขาถูกจับกุมที่ตำแหน่งห่างออกไปประมาณ  ในย่านชานเมืองของเขตมหานครแคนซัสซิตี

## อ้างอิง

หมวดหมู่:เสียชีวิตจากอาวุธปืน
หมวดหมู่:บุคคลจากรัฐแคนซัส
หมวดหมู่:แพทย์ชาวอเมริกัน
ซูกมิดฮัตบาชา

**ซูกมิดฮัตบาชา** () มีอีกชื่อว่า **ซูกอัฏเฏาะวีล** () เป็นซูกที่สำคัญตรงส่วนตะวันตกของถนนตรงในดามัสกัส ประเทศซีเรีย

## ประวัติ
ซูกมิดฮัตบาชาเป็นถนนที่มีผู้อยู่อาศัยเก่าแก่ที่สุดในโลก สร้างขึ้นเมื่อ 64 ปีก่อน ค.ศ. ในสมัยจักรวรรดิโรมัน ในฐานะ ถนนเสาหิน (Street of Pillars) 

ใน ค.ศ. 1878 เมื่อออตโตมันปกครองซีเรีย ถนนนี้จึงได้รับชื่อจากมิดฮัต พาชา

ในช่วงสงครามกลางเมืองซีเรีย มีการชุมชุนมประท้วงในนี้

## อ้างอิง
ศยาม สรัน เนคี

**ศยาม สรัน เนคี** (เทวนาครี: श्याम सरन नेगी; Shyam Saran Negi, 1 กรกฎารม 1917 – 5 พฤศจิกายน 2022) เป็นครูชาวอินเดียในกัลปา รัฐหิมาจัลประเทศ ผู้เป็นบุคคลแรกที่ได้ลงคะแนนเสียงเลือกตั้งในประเทศอินเดียหลังได้รับเอกราช เมื่อปี 1951 ในการเลือกตั้งทั่วไปครั้งแรกของอินเดีย นับตั้งแต่สิ้นสุดการปกครองของเจ้าอาณานิคมอังกฤษในปี 1947 แม้ว่าการลงคะแนนเสียงเลือกตั้งส่วนใหญ่ของการเลือกตั้งในครั้งนี้จะมีขึ้นในเดือนกุมภาพันธ์ 1952 แต่รัฐหิมาจัลประเทศจัดการเลือกตั้งเร็วกว่านั้นหกเดือน เนื่องด้วยปัญหาเรื่องสภาพอากาศซึ่งมักจะหนาวและแฉะอย่างมากในเดือนกุมภาพันธ์ถึงมีนาคม หิมะตกหนักในช่วงเดือนนี้จะทำให้พลเมืองไม่สามารถออกมาลงคะแนนเสียงเลือกตั้งได้ เนคีเป็นสมาชิกของคณะดูแลการลงคะแนนและเคยบอกเล่าจากความทรงจำอย่างแจ่มชัดว่าเขาได้ลงคะแนนเสียงเลือกตั้งเป็นครั้งแรกที่หน่วยเลือกตั้งในโชนโทง (Shonthong) และคณะของเขาต้องเดินเท้าขึ้นไปเป็นระยะทางไกลเพื่อจัดการเลือกตั้งในปุรวาณี (Purvani) – ริพพา (Ribba) – โมอารัง (Moarang) – เนโซง (Nesong) ตลอดระยะเวลาสิบวัน เนคีลงคะแนนเสียงเลือกตั้งเป็นคนแรกของอินเดียในวันที่ 25 ตุลาคม 1951 โดยลงคะแนนเสียงให้กับผู้สมัครจากพรรคคองเกรส ราชกุมารี อมฤต เการ์ สำหรับที่นั่งในเขตเลือกตั้งมัณฑีในโลกสภา หลังจากนั้นมา เขาได้ลงคะแนนเสียงในทุกการเลือกตั้งทั่วไปของอินเดียจนเสียชีวิต นอกจากจะเป็นคนแรกแล้ว ยังเชื่อว่าเขาเป็นผู้ลงคะแนนเสียงเลือกตั้งคนที่อายุมากที่สุดของอินเดียด้วย เขายังปรากฏตัวเป็นดารารับเชิญในภาพยนตร์ฮินดีเรื่อง *[[Sanam Re]]*

เนคีเสียชีวิตเมื่อวันที่ 5 พฤศจิกายน 2022 สิริอายุ 105 ปี สามวันหลังเขาลงคะแนนเสียงครั้งที่ 34 ของเขาในการเลือกตั้งสภารัฐหิมาจัลประเทศ โดยเขาลงคะแนนให้กับผู้สมัครพรรคบีเจพี สุรัต เนคี (Surat Negi)

## เกียรติยศ
ในปี ค.ศ. 2010 หัวหน้าคณะกรรมาธิการการเลือกตั้งอินเดีย นวิน จวลา เดินทางเยือนหมู่บ้านของเนคีเพื่อให้เกียรติแก่เขาเนื่องในโอกาสการฉลองครบรอบ 60 ปี ของคณะกรรมาธิการเลือกตั้งอินเดีย

ในปี 2014 กูเกิลอินเดีย ได้ลงประกาศพีเอสเอที่มีฉากแสดงเนคีกล่าวถึงการมีส่วนร่วมในฐานะผู้ลงคะแนนเสียงเลือกตั้งคนแรกของอินเดีย และเตือนให้ผู้ชมตระหนักถึงความสำคัญของการไปลงคะแนนเสียงเลือกตั้ง

## อ้างอิง

## แหล่งข้อมูลอื่น
*#PledgeToVote with Mr. Shyam Negi, at YouTube
*Shyam saran negi : some insites